Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 1.4. (00:01) – 30.4.2019 (23:59)
Zahraničná pracovná cesta prerušená v dňoch:   
 	 6.4.2019 –    7.4.2019
              		13.4.2019 – 14.4.2019
             		18.4.2019 – 22.4.2019
             		27.4.2019 – 28.4.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v apríli 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.

Podpora zapájania sa do medzinárodných projektov a pri ich implementácii
Dňa 8. apríla 2019 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia bola vyhodnotenie organizácie spoločného V4 tréningu pre projektových manažérov pre projekty Horizont 2020, ktorý sa uskutočnil v termíne od 27. do 29. marca 2019 v Bruseli. Pracovníci zároveň identifikovali potenciálny termín, témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
Témou diskusie bola aj príprava organizácie V4 konferencie na tému digitálnej transformácie, za ktorej prípravu zodpovedá Styčná kancelária SR pre výskum a vývoj v Bruseli. Ide o podujatie, ktoré sa uskutoční pod záštitou prebiehajúceho slovenského predsedníctva v rámci V4. Podujatie sa uskutoční 6. júna 2019 v priestoroch SZ SR pri EÚ v Bruseli a okrem vysokých predstaviteľov Európskej komisie budú na podujatí predstavené úspechy a príklady dobrej praxe z regiónu V4. V súvislosti s prípravou tohoto podujatia zamestnanci Styčnej kancelárie SR pre výskum a vývoj v Bruseli uskutočňujú každý deň konzultácie s predstaviteľmi viacerých generálnych riaditeľstiev Európskej komisie (DG RTD, DG GROW a DG CONNECT) vrátane OECD, SZ SR pri EÚ v Bruseli. Zo Slovenska potvrdila svoju aktívnu účasť v programe podujatia prodekanka FIIT STU BA, Viera Rozinajová.
Styčná kancelária SR pre výskum a vývoj v Bruseli pripravuje v úzkej spolupráci so zástupcami španielskej styčnej kancelárie pre výskum a inovácie (SOST) organizáciu zasadnutia IGLO INCO WG, ktoré sa uskutoční 14. mája 2019.
Styčná kancelária SR pre výskum a vývoj pripravuje v spolupráci s českou a litovskou styčnou kanceláriou podujatie s názvom H2020 ICT Brokerage event, ktoré sa uskutoční dňa 5. júna 2019  v Bruseli. Podujatie je určené na predstavenie nadchádzajúcich výziev pracovného programu pre oblasť Informačných a komunikačných technológií (ICT). Očakáva sa účasť relevantných zástupcov členských krajín EU, s ktorými budete mať možnosť vytvárať konzorciá na podávanie návrhov projektov ICT v rámci programu H2020.

IGLO CORE

Hlavným bodom zasadnutia IGLO CORE z 2. apríla 2019 bola diskusia k:

1.	Usmerneniam pre fungovanie IGLO skupiny

Dokument bol aktualizovaný a doplnený o kritériá, ktoré zohľadňujú aktuálnu situáciu (veľký záujem o členstvo a služby IGLO). Jedna z hlavných zmien je navrhnuté rozšírenie sekretariátu. Ďalšími zmenami je zrušenie IGLO Open Special - zostáva len IGLO Open, táto iniciatíva však môže byť organizovaná aj nad rámec obvyklého počtu. IGLO Tréning prešiel oficiálne pod aktivity IGLO. Názov iniciatívy “IGLO Spring Reception“ sa upravil na “IGLO Annual Reception“. Kontakty boli z webovej stránky odstránené kvôli dodržaniu pravidiel GDPR. Predsedovia IGLO pracovných skupín si budú samostatne manažovať zoznamy členov pri každej pracovnej skupine. 

2.	Členstvo MOST – Styčnej kancelárie pre výskum a inovácie Moldavska do IGLO  

MOST bol oficiálne prijatý za nového člena IGLO. 

3.	STO-NATO stretnutie dňa 27.3.2019

Pracovné stretnutie medzi STO-NATO a IGLO sa uskutočnilo dňa 27. marca 2019 v priestoroch NATO. IGLO na stretnutí reprezentovali Brigita Serafinaviciute, Angelo Volpi a Marina Martinez. Na stretnutí predstavilo IGLO svoje aktivity a činnosť. NATO má záujem o spoluprácu s IGLO vrátane postoja IGLO k obrannému výskumu a jeho rozpočtu. Dňa 28.mája 2019 sa uskutoční exkurzia pre členov IGLO CORE do priestorov NATO – maximálny počet je 40 účastníkov. 

4.	Neformálna výmena aktualít ohľadne programu Horizon Europe

Kancelária UKRO aktualizovala informácie ohľadne brexitu pre záujemcov o rámcové programy, keďže vládny dokument sa nezmenil od novembra minulého roku. Zatiaľ je jasná pozícia na program ERASMUS+, ktorého by mala byť UK súčasťou bez ohľadu na scenár brexitu. Čo sa týka rozpočtu, prípadná účasť UK zatiaľ nie je jasná, keďže o MFF rokuje len EÚ-27 (bez UK).

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli v spolupráci s partnerskými styčnými kanceláriami z krajín Vyšehradskej štvorky a Stálym zastúpením SR pri EÚ v Bruseli prípravuje organizáciu medzinárodnej V4 konferencie na tému digitálnej transformácie, za ktorej prípravu zodpovedá Styčná kancelária SR pre výskum a vývoj v Bruseli. Ide o podujatie, ktoré sa uskutoční pod záštitou prebiehajúceho slovenského predsedníctva v rámci V4. Podujatie sa uskutoční 6. júna 2019 v priestoroch SZ SR pri EÚ v Bruseli a okrem vysokých predstaviteľov Európskej komisie budú na podujatí predstavené úspechy a príklady dobrej praxe z regiónu V4.
V súvislosti s prípravou tohoto podujatia zamestnanci Styčnej kancelárie SR pre výskum a vývoj v Bruseli uskutočňujú pravidelne každý deň konzultácie s predstaviteľmi viacerých generálnych riaditeľstiev Európskej komisie (DG RTD, DG GROW a DG CONNECT) vrátane OECD, SZ SR pri EÚ v Bruseli a ÚPVII. Zo Slovenska potvrdila svoju aktívnu účasť v programe podujatia prodekanka FIIT STU BA, Viera Rozinajová a Radoslav Repa (aktuálne diplomat na SZ SR pri EÚ), poradca podpredsedu vlády SR pre Jednotný digitálny trh a kybernetické otázky na ÚPVII 

Prevádzkovanie informačného portálu
Počas apríla 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.550 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Apríl  2019		
Dátum	Čas	Miesto	Účastník (SLORD)	Účastníci	Podujatie	
2.4.2019	08:30-10:00	Albert Borschette	Andrej Kurucz, MR	Zástupcovia IGLO, ČŠ, AK, EK a EP, akadémie priemysel, MSP a platformy	EIC Info Day 
	
2.4.2019	10:30-13:30	SZ SR pri EÚ v Bruseli	Andrej Kurucz, 	Zástupcovia ČŠ, AK, EK, EP, priemyslu a odborných platforiem	ROAD TO 2030: New Era – Transformation of the Automotive and Fuel Industry. Are we ready?”	
3.4.2019	16:30-18:30	Norway House	Andrej Kurucz, MR	Zástupcovia IGLO, ČŠ, AK, EK, EP, akadémie, MSP, priemyslu a odborných platforiem	The Stavanger Region - Smart with a Heart
	
9.4.2019	09:30-13:30	NH Hotel	Andrej Kurucz, TL	Zástupcovia IGLO, EK, ČŠ, AK a akadémie	The Future of Gender Equality in European Research and Innovation	
10.4.2019	18:30-20:30	budova KSK v Bruseli	Andrej Kurucz	veľvyslanci; predseda BSK; SK zástupcovia v EK, EP a VR; zástupcovia priemyslu	Otvorenie styčnej kancelárie Košického samosprávneho kraja v Bruseli	
12.4.2019	15:00-16:30	Budova Phillipe Le Bon	Andrej Kurucz	Zástupcovia IGLO; EK; Južnej Afriky, zástupcovia projektu ESASTAP 2020	ESASTAP2020: Reflecting on ESASTAP’s Past and Future	

Stretnutia a rokovania

Apríl 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
1.4.2019	13:30-15:00	SLORD	Andrej Kurucz
	Dušan Šándor – Policy Officer, DG RTD	Strategické plánovanie, Horizon Europe, tieňové výbory		
2.4.2019	13:00-14:30	Neth-ER	Andrej Kurucz, TL, MR
	Zástupcovia IGLO OPEN	Zasadnutie IGLO OPEN	Priebeh rokovaní medzi EP a Radou EÚ; Strategický plán; nominácie expertov do „Advisory Groups EIC“ a „Mission Boards“	
3.4..2019	10:00-11:30	SLORD	Andrej Kurucz	Dáša Mamrillová - AZC	Zapojenie do H2020	Možnosti zapojenia spoločnosti AZC do BBI JU a iných iniciatív H2020 a príprava programu Horizon Europe	
4.4.2019	10:00-17:30	Rada EÚ	Andrej Kurucz	Zástupcovia Pracovnej skupiny pre vesmír Rady EÚ	Zasadnutie Pracovnej skupiny pre vesmír Rady EÚ		
5.4.2019	14:00-15:30	SLORD	Andrej Kurucz
	Radoslav Repa – diplomat SZ SR pri EÚ v Bruseli	Organizácia medzinárodnej V4 konferencie na tému digitálnej transformácie	Logistika, miesto, rečníci, zabezpečenie záštity, organizácia a obsah	
8.4.2019	10:30-12:30	PolSCA	Andrej Kurucz	Pracovníci styčných kancelárií pre VaVaI z V4	V4 Breakfast	V4 tréning pre projektových manažérov projektov H2020; V4 konferencia na tému digitálnej transformácie; návšteva predsedov akadémií vied z V4	
8.4.2019	SLORD	PolSCA	Andrej Kurucz
	Mária Bieliková – dekanka, FIIT STU BA	Zapojenie do H2020	Možnosti zapojenia FIIT STU BA do H2020 a príprava na program Horizon Europe; vzájomná spolupráca a výmena informácií	
9.4.2019	13:30-14:30	NH Hotel	Andrej Kurucz 	Alexandra Bitušíková – vedúca oddelenia pre medzinárodné projekty UMB	Zapojenie do H2020 a príprava na program Horizon Europe	Možnosti zapojenia UMB do H2020 a príprava na program Horizon Europe; vzájomná spolupráca a výmena informácií	
10.4.2019	12:30-13:00	Rada EÚ	Andrej Kurucz	Marek Čanecký – expert, Rada EÚ	Organizácia medzinárodnej V4 konferencie na tému digitálnej transformácie	Logistika, miesto, rečníci, zabezpečenie záštity, organizácia a obsah	
11.4.2019	10:00-17:30	Rada EÚ	Andrej Kurucz	Zástupcovia Pracovnej skupiny pre výskum Rady EÚ	Zasadnutie Pracovnej skupiny pre výskum Rady EÚ		
12.4.2019	09:30-11:30	SLORD	Andrej Kurucz, TL, MR	Zástupcovia projektu SK4ERA	Pracovné stretnutie k riadeniu a administratíve projektu SK4ERA
	Plánovanie agendy, prerozdelenie úloh, informovanie o uskutočnených a plánovaných aktivitách	
15.4.2019	14:30-15:30	SOST	Andrej Kurucz	Andrés Martinez – vedúci styčnej kancelárie SOST	IGLO INCO WG	Organizácia zasadnutia IGLO INCO WG; zabezpečenie rečníkov, registrácia, pozvánky	
23.4.2019	10:00-11:30	SLORD	Andrej Kurucz	Luke Incorvaja – Policy Officer EIT	Joint IGLO INCO & Higher Education WG; zapojenie SK subjektov do iniciatív EIT (H2020)	Strategy Innovation Agenda (EIT); príprava organizácie zasadnutia IGLO INCO & Higher Education WG; vznik nového EIT Food Hub na SPU v Nitre	
24.4.2019	09:30-11:30	UKRO	Andrej Kurucz	Zástupcovia IGLO SEC	Zasadnutie IGLO SEC	Plánovanie agendy IGLO na nadchádzajúce obdobie, výmena informácií, 	
25.4.2019	9:00-10:30	Rada EÚ	Andrej Kurucz	Jana Lopušná – diplomat, SZ SR pri EÚ	Podpora SLORD pri organizácii odborného podujatia na TU KE / UPJŠ	Odborné podujatie na otázky súvisiace s programom Erasmus+ a iniciatívu Európskej siete univerít	
29.4.2019	10:00-12:30	SLORD	Andrej Kurucz	Zástupcovia IGLO RISET WG	WG RISET
	Výzvy v oblasti civilnej bezpečnosti v pracovnom programe Horizont 2020	
29.4.2019	18:30-20:30	SLORD	Andrej Kurucz	Eduard Hulík – poradca ŠT MŠVVaŠ SR	Rôzne 	Výstupy a odporúčania týkajúce sa zapájania SK subjektov do programu H2020; SET Plan; európska iniciatíva v oblasti batérií; príprava politík na nadchádzajúci program Horizon Europe	
30.4.2019	15:00-16:30	SLORD	Andrej Kurucz	Michal Brichta – projektový konzultant, SARIO	Zapájanie slovenských subjektov v oblasti vesmíru do programu Horizont 2020 	Mandát národného experta pre Programový výbor pre vesmír H2020; sieť kontaktov; systém národnej podpory pre H2020; nastavenie spolupráce 	

5.  Odporúčané závery:
V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz 			……………………………………….
Dátum: 6.5.2019

Správu schválil:  prof. RNDr. Ján TURŇA, CSc., generálny riaditeľ